smcproject/ml-wiki-sentences huggingface dataset:
പോളിട്രോമ സിസ്റ്റം ഓഫ് കെയർ, സുഷുമ്നാ നാഡി മുറിവ്, അന്ധമായ പുനരധിവാസ സേവനങ്ങൾ, റിക്രിയേഷണൽ തെറാപ്പി, ഫിസിക്കൽ മെഡിസിൻ, റീഹാബിലിറ്റേഷൻ എന്നിവയുടെ വിവിധ പ്രോഗ്രാമുകളുടെ ഉത്തരവാദിത്തങ്ങൾ ഉൾപ്പെടുന്ന വെറ്ററൻസ് അഫയേഴ്സ് പാലോ ആൾട്ടോ ഹെൽത്ത് കെയർ സിസ്റ്റത്തിലെ പുനരധിവാസത്തിന്റെ ഡെപ്യൂട്ടി ചീഫ് ഓഫ് സ്റ്റാഫ് ആണ് അവർ.
ഒരു ദേശീയ അടിസ്ഥാന സൗകര്യത്തിന്റെ ഭാഗമായി പ്രോഗ്രാമുകൾ പ്രാദേശികവും ദേശീയവുമായ മേൽനോട്ടം വഹിക്കുന്നു.
റഫറൻസുകൾ ↑ 1 2 3 ↑ ↑
ഒഡെസ
ഉക്രൈനിലെ ഏറ്റവുമധികം ജനങ്ങൾ താമസിക്കുന്ന നഗരങ്ങളിൽ മൂന്നാം സ്ഥാനത്തുള്ള നഗരമാണ് ഒഡെസ ( Odessa , Odesa Ukrainian : Оде́са [oˈdɛsɐ] ⓘ ; Russian : Оде́сса , romanized: Odessa റഷ്യൻ ഉച്ചാരണം: [ɐˈdʲesə] ) ഉക്രൈനിലെ പ്രധാന വിനോദസഞ്ചാരകേന്ദ്രവും, തുറമുഖവും ഗതാഗതകേന്ദ്രവുമാണ് കരിങ്കടലിന്റെ വടക്ക് പടിഞ്ഞാറായി സ്ഥിതിചെയ്യുന്ന ഈ നഗരം.
ഒഡെസ ഒബ്ലാസ്റ്റിന്റെ തലസ്ഥാനമായ ഈ നഗരത്തിനെ കരിങ്കടലിന്റെ മുത്ത് ("pearl of the Black Sea", എന്നും റഷ്യൻ സാമ്രാജ്യം സോവിയറ്റ് യൂണിയൻ കാലഘട്ടത്തിൽ തെക്കൻ തലസ്ഥാനം ("South Capital")) എന്നും "തെക്കൻ പാൽമൈറ" എന്നും അറിയപ്പെടുന്നു.
ഒഡീസ്സി (ഇതിഹാസം) ഇംഗ്ലീഷ് വിലാസം https://ml.wikipedia.org/wiki/Homer%27s_Odyssey ഒഡീസ്സിയുടെ ആമുഖഭാഗം മൂലഭാഷയായ ഗ്രീക്കിൽ
ഗ്രീക്ക് ഇതിഹാസകാവ്യമാണ് ഒഡീസി .
ഇത്  മറ്റൊരു ഗ്രീക്ക് ഇതിഹാസ കാവ്യമായ ഇലിയഡിന്റെ രണ്ടാം ഭാഗമാണെന്നും ഇവ രണ്ടും ഹോമർ രചിച്ചതാണെന്നും കരുതപ്പെടുന്നു .
ഗ്രീസും ട്രോയ്‌-യും തമ്മിൽ നടന്നതായി പറയപ്പെടുന്ന  പ്രസിദ്ധമായ ട്രോജൻ യുദ്ധമാണ് ഇലിയഡിൽ വർണ്ണിക്കപ്പെടുന്നത്.
യുദ്ധത്തിനുശേഷം ശേഷം  ഗ്രീക്കു വീരന്മാരിലൊരാളായിരുന്ന ഒഡീസിയസ്  സ്വരാജ്യമായ ഇഥക്കയിലേക്കു നടത്തുന്ന ദീർഘവും ദുർഘടം പിടിച്ചതുമായ മടക്കയാത്രയും, അയാളുടെ ദീർഘകാല അസാന്നിധ്യം മൂലം   ഇഥക്കയിൽ ഭാര്യ പെനിലോപ്പിനും മകൻ ടെലിമാച്ചസ്സിനും അനുഭവിക്കേണ്ടി വരുന്ന യാതനകളുമാണ്  ഒഡീസ്സിയിലെ  പ്രതിപാദ്യ വിഷയം.
ഒഡീസിയസ്സിന്റെ റോമൻ പേരാണ് യൂളിസിസ്സ് , പശ്ചാത്തലം
പത്തു വർഷം നീണ്ടുനിന്ന യുദ്ധം ഗ്രീക്കു സൈന്യത്തെ വല്ലാതെ ഹതാശരാക്കി.
അവസാനം ഒഡീസ്സിയസ്  രൂപകല്പന ചെയ്ത ട്രോജൻ കുതിരയെന്ന ചതിപ്രയോഗത്തിലൂടെ    വിജയം നേടിയെടുത്ത ഗ്രീക്കു  സൈന്യം  ട്രോയ് നഗരത്തെ ചുട്ടു ചാമ്പലാക്കി.
അഥീനയുടെ ക്ഷേത്രത്തിൽ അഭയം തേടിയ കസ്സാൻഡ്രയെ ഗ്രീക്കു സൈനികനായ അജാക്സ് വലിച്ചിഴച്ച് പുറത്തേക്കു കൊണ്ടുവന്നു.
ആരും അവളുടെ സഹായത്തിനെത്തിയില്ല.
തന്റെ ഭക്തയുടെ നേരേയുളള ഗ്രീക്കുകാരുടെ നേരും നെറിയുമില്ലാത്ത പെരുമാറ്റം അഥീനയെ ക്രുദ്ധയാക്കി.
അഥീന, പൊസൈഡണിനോട് അഭ്യർത്ഥിച്ചു :കടൽ ക്ഷോഭിക്കണം ഗ്രീക്കുകാരുടെ മടക്കയാത്ര ദുഷ്ക്കരമാക്കിത്തീർക്കണം.
കൊടുങ്കാറ്റിലും ചുഴലിയിലും പെട്ട് ഗ്രീക്കുകാരുടെ ജഡങ്ങൾ എല്ലാ തീരങ്ങളിലും അടിഞ്ഞു കൂടണം.
മടക്കയാത്രയാരംഭിച്ച ഗ്രീക്കു കപ്പലുകളെ എതിരേറ്റത് പ്രക്ഷുബ്ധയായ കടലാണ്.
അഗമെ‌മ്‌നൺ മരിച്ചില്ലെങ്കിലും  കപ്പലുകളെല്ലാം നാമാവശേഷമായി.
അജാക്സ് മുങ്ങിമരിച്ചു.
മെനിലോസിന്റെ കപ്പൽ ദിക്കറ്റ് ഈജിപ്തിലെത്തി.
ഒഡീസിയസ് മരിച്ചില്ല, പക്ഷെ സഹിക്കേണ്ടിവന്ന ദുരിതങ്ങൾ കണക്കറ്റതായിരുന്നു.
ഇഥക്കയിൽ ശിശുവായ മകനോടൊപ്പം   ഭർത്തൃഗ്രഹത്തിൽ താമസിച്ചിരുന്ന  പെനിലോപ്പിനെ വിവാഹാർത്ഥികൾ നിരന്തരം ശല്യം ചെയ്തുകൊണ്ടിരുന്നു.
കഥാസംഗ്രഹം ഒഡീസിയസ്സിന്റെ യാതനകൾ
ആദ്യം  കടൽക്കൊളളക്കാരുടെ ആക്രമണം, പിന്നെ കൊടുങ്കാറ്റ്.
ഇതു കഴിഞ്ഞാണ്  ഒഡീസിയസ്സും അനുയായികളും അലസന്മാരുടെ വാസസ്ഥലമായ താമരദ്വീപിലെത്തുന്നത്.
അവിടത്തെ പഴങ്ങളും പൂക്കളും കഴിച്ച് കുറച്ചു നാളത്തേക്ക്  ഓർമ്മ നഷ്ടപ്പെടുന്നു.
ഓർമ്മ വീണ്ടുകിട്ടിയശേഷം നാട്ടിലേക്കു തിരിക്കവേ പൊസൈസോണിന്റെ പ്രിയപുത്രൻ ഒറ്റക്കണ്ണൻ പോളിഫെമിസിന്റെ കൈയിലകപ്പെടുന്നു.
ഒരുപാടു കപ്പലുകളും ഒട്ടനവധി അനുചരന്മാരും ഒഡീസിയസ്സിനു നഷ്ടമാകുന്നു.
രക്ഷപ്പെടാനായി  ഒഡീസിയസ്സ് മരക്കഷണം കൊണ്ടു പോളിഫെമിസിന്റെ കണ്ണ് കുത്തിപ്പൊട്ടിക്കുന്നു.
സമുദ്രദേവനായ  പൊസൈസോണിന്റെ രോഷം ആളിക്കത്തുന്നു.
പത്തു കൊല്ലം കടലിൽ അലഞ്ഞു തിരിയാനായി ഒഡീസിയസ്സിനെ ശപിക്കുന്നു.
ഒഡീസിയസ് കാറ്റുകളുടെ രാജ്യത്തെത്തുന്നു.
അവിടത്തെ രാജാവ് അയോലസിനെയാണ് സ്യൂസ് കാറ്റുകളുടെ സൂക്ഷിപ്പുകാരനായി നിയമിച്ചിരുന്നത്.
അയോലസിന് കാറ്റുകളെ അഴിച്ചു വിടാനും പിടിച്ചു കെട്ടാനുമുളള സ്വാതന്ത്ര്യം ഉണ്ടായിരുന്നു.
വിട പറയുമ്പോൾ അയോലെസ് ഒരു കിഴി ഒഡീസിയസ്സിനു സമ്മാനമായി നല്കി.
എല്ലാ കൊടുങ്കാറ്റുകളേയും ഭദ്രമായി അതിലടക്കിയിരുന്നു.
ഒഡീസിയസ്സിന് ഇനിയുളള യാത്രയിൽ ഒരു ബുദ്ധിമുട്ടും വരാതിരിക്കാനായിരുന്നു അയോലെസ് ഇങ്ങനെ ചെയ്തത്.
പക്ഷെ ഒഡീസിയസ്സിന്റെ അനുചരന്മാർ കിഴിക്കകത്ത് സ്വർണ്ണമായിരിക്കുമെന്ന് കരുതി, കിഴി തുറന്നു.
തുടർന്നുണ്ടായ അതിഭയങ്കരമായ കൊടുങ്കാറ്റിൽ ദിക്കറ്റ അവർ ചെന്നടിഞ്ഞത്  നരഭോജികളുടെ ദ്വീപിലായിരുന്നു.
അവിടെ നിന്ന് വല്ല വിധേനയും രക്ഷപ്പെട്ട് യാത്ര തുടർന്ന അവർക്ക് പിന്നീട് ഏറ്റുമുട്ടേണ്ടി വന്നത് സിർസ് എന്ന് ദുർമന്ത്രവാദിനിയുമായിട്ടായിരുന്നു.
തന്നോടടുത്തവരെയൊക്കെ,  മൃഗങ്ങളായി മാറ്റുകയായിരുന്നു അവളുടെ വിനോദം.
ഇത് മുൻ കൂട്ടിയറിഞ്ഞ്, തക്കതായ  മറുമരുന്നു കഴിച്ചിരുന്ന ഒഡീസിയസ്സിന്റെ മേൽ ഈ തന്ത്രം ഫലിച്ചില്ല.
തന്റെ മാന്ത്രികവിദ്യയിലൂടെ,അവരുടെ ഇനിയുളള യാത്ര സുഗമമാക്കാനുളള വഴി  സിർസ് കണ്ടെത്തി.
ആടുകളെ കുരുതി കൊടുത്ത് പ്രവാചകനായിരുന്ന ടൈറിയസിയാസിന്റെ   പരേതാത്മാവിനെ വിളിച്ചു വരുത്തി  വരാനിരിക്കുന്ന അപകടങ്ങളേയും അവക്കുളള പ്രതിവിധികളേയും കുറിച്ച് ആരായണം.
പലതും പറഞ്ഞ കൂട്ടത്തിൽ പ്രവാചകൻ ഒരു കാര്യം പത്യേകം എടുത്തു പറഞ്ഞു  എന്തു വന്നാലും ശരി,  സൂര്യദ്വീപിലുളള കാളകളെ ഉപദ്രവിക്കരുത്.
അഭൌമ ഗായകരടെ ദ്വീപു കടന്ന്,  അപകടം പതിയിരിക്കുന്ന സ്കില്ല, ചാരിബ്ഡിസ് എന്ന രണ്ടു പാറക്കൂട്ടങ്ങൾക്കിയടിലൂടെ ഒഡീസിയസ്സും അനുയായികളും  സുരക്ഷിതരായി സൂര്യ ദ്വീപിലെത്തി.
പക്ഷെ വിശപ്പു മാറ്റാനായി കാളകളെ കൊന്നു തിന്ന അനുയായികളെല്ലാം   ഒന്നൊഴിയാതെ  സൂര്യദേവന്റെ വജ്രപാതമേറ്റ്  മരിച്ചു വീണു.
വീണ്ടും അനേകം അപകടസന്ധികൾ തരണം ചെയ്ത് അവസാനം, കാലിപ്സോ എന്ന ജലദേവതയുടെ തടവുകാരനായി ഒഗൈഗിവ എന്ന ദ്വീപിൽ   ഒഡീസിയസിന് ഏഴുകൊല്ലം കഴിച്ചു കൂട്ടേണ്ടി വരുന്നു.
ഒഡീസിയസ്സിൽ അനുരക്തയായിരുന്നു കാലിപ്സോ.
ഒടുവിൽ ദേവഗണങ്ങളുടെ ഇടപെടൽ മൂലം കാലിപ്സോ ഒഡീസിയസ്സിനെ സ്വതന്ത്രനാക്കുന്നു.
പക്ഷെ പൊസൈഡോണിന്റെ ക്രോധം തണുത്തിരുന്നില്ല.
കടൽ ക്ഷോഭം കാരണം ഒഡീസിയസ്സിന്റെ വളളം തകർന്നടിയുന്നു.
ഒഡീസിയസ്സ് ഷെറി ദ്വീപിലേക്ക് നീന്തി രക്ഷപ്പെടുന്നു.
അവിടെ ഏതാനും ദിവസം  അൽക്കിനേസ്, അരേറ്റ് രാജദമ്പതികളുടെ  അതിഥിയായിക്കഴിയുന്നു.
യഥാർത്ഥത്തിൽ അവിടെവെച്ചാണ് ഒഡീസിയസ്സ്, ട്രോജൻ കുതിരയുടേയും.
ട്രോയ്യുടെ പതനത്തപ്പറ്റിയും   തന്റെ അതു വരേയുളള സാഹസികയാത്രയുടേയും കഥ പറയുന്നത്.
രാജദമ്പതികളുടെ സഹായത്തോടെ ഒഡീസിയസ് ഇഥക്കയിലേക്കുളള യാത്ര തുടരുന്നു.
ഇഥക്കയിലെ സ്ഥിതി
സുന്ദരിയും ധനികയുമായിരുന്ന പെനിലോപ്പിനെ സ്വായത്തമാക്കാനായി   വിവാഹാർത്ഥികൾ ഒഡീസിയസ്സിനറെ കൊട്ടാരത്തിൽ ഇത്രയും കാലമായി  നിത്യ അതിഥികളായിരുന്നു.
അവരുടെ താന്തോന്നിത്തം ദിനം പ്രതി കൂടിക്കൊണ്ടേയിരുന്നു.
യുവാവസ്ഥയിലെത്തിയ ടെലിമാച്ചസ്  പിതാവിനെ അന്വേഷിച്ചു പോകാനൊരുങ്ങി.
അഥീന,  വയോവൃദ്ധനായ ഉപദേഷ്ടാവിന്റെ (മെന്റർ ) രൂപം പൂണ്ട് ടെലിമാച്ചസിനു വഴികാട്ടി.
യൂമേയസ് എന്ന ഇടയന്റെ കുടിലിൽ പിതാവും പുത്രനുമായുളള സമാഗമത്തിന് അഥീന വഴിയൊരുക്കുന്നു.
ശുഭാവസാനം
ഇരുപതു വർഷങ്ങൾക്കു ശേഷം വൃദ്ധനായ ഭിക്ഷക്കാരനായി  സ്വഗൃഹത്തിലെത്തിയ  ഒഡീസിയസ്സിനെ  യജമാനസ്നേഹിയായ ആർഗോസ് എന്ന പട്ടി നൊടിയിടയിൽ തിരിച്ചറിയുകയും മറുനിമിഷം അന്ത്യശ്വാസം വലിക്കുകയും ചെയ്യുന്നു.
വിവാഹാർത്ഥികളെ പെനിലോപ്പ് വെല്ലു വിളിക്കുന്നു.
ഒഡീസിയസ്സിന്റെ വില്ലെടുത്ത് ഞാൺ വലിച്ചു  കെട്ടണം, അതുപയോഗിച്ച്   എയ്യുന്ന അമ്പ് പന്ത്രണ്ടു വളയങ്ങളിലൂടെ ഉദ്ദിഷ്ട ലക്ഷ്യത്തിലെത്തണം.
എല്ലാവരും പരാജയപ്പെടവേ  ഒഡീസിയസ്സിന് സ്വന്തം പരിചയം നല്കാനുളള അവസരം കിട്ടുന്നു.
അവലംബം ↑ {{ cite book }} : Cite has empty unknown parameter: | 1= ( help ) ↑ {{ cite book }} : Cite has empty unknown parameter: | 1= ( help ) ↑ ↑ ട്രോയിലെ സ്ത്രീകൾ:യൂറിപിഡീസിന്റെ നാടകം ↑ {{ cite book }} : | access-date= requires | url= ( help ) ; Check date values in: | accessdate= ( help )
ഒഡെസ ബൊട്ടാണിക്കൽ ഗാർഡൻ ഇംഗ്ലീഷ് വിലാസം https://ml.wikipedia.org/wiki/Odessa_Botanical_Garden
ഉക്രെയിൻ , ഒഡെസയിലെ ഒരു ബൊട്ടാണിക്കൽ ഗാർഡൻ ആണ് ഒഡെസ ബൊട്ടാണിക്കൽ ഗാർഡൻ.
ഒഡെസ യൂണിവേഴ്സിറ്റിക്ക് കീഴിലാണത്.
രണ്ട് പ്രദേശങ്ങൾ ഇതിൽ ഉൾക്കൊള്ളുന്നു: പഴയ പ്രദേശവും പുതിയ പ്രദേശവും.
ഒഡെസയിലെ ബൊട്ടാണിക്കൽ ഗാർഡൻ 1820-ൽ ഗവർണർ ജനറലായ അലക്സാണ്ടർ ഫെഡോറോവിച്ച് ലാങെറോൺ സ്ഥാപിച്ചു.
അദ്ദേഹം ഷാർലെം ഡെസ്സെമെന്റം റോസ സംസ്കാരത്തിന്റെ വിദഗ്ദ്ധനായിരുന്നു.
1834-1848 കാലഘട്ടത്തിലാണ് അലക്സാണ്ടർ വോൺ നോർഡ്മാനിന്റെ നേതൃത്വത്തിൽ ഇത് വികസിപ്പിച്ചെടുത്തത്.
കൂടാതെ ഒരു സെൻട്രൽ സ്കൂൾ ഓഫ് ഗാർഡനിങ്ങ് പട്ട് വളർത്തൽ വകുപ്പ് കൂടി സ്ഥാപിച്ചു.
ട്രീ പിയോനി Autumn References
ഒഡീഷയിലെ ഗ്രീൻ കാർഡ് പദ്ധതി
രണ്ടോ അതിൽ കുറവോ കുട്ടികൾക്കുള്ള സ്ഥിരമായ കുടുംബാസൂത്രണ രീതി ജനകീയമാക്കുന്നതിനായി 1983 മുതൽ ഒഡീഷ സർക്കാർ അവതരിപ്പിച്ച ഒരു പദ്ധതിയാണ് ഗ്രീൻ കാർഡ് പദ്ധതി .
ഗ്രീൻ കാർഡ് സ്കീമിന് കീഴിലുള്ള രക്ഷിതാക്കൾക്കും കുട്ടികൾക്കും സംസ്ഥാനത്തെ എല്ലാ ജില്ലകളിലും ചില ആനുകൂല്യങ്ങൾക്ക് അർഹതയുണ്ട്.
വന്ധ്യംകരണ പ്രവർത്തനം സ്വമേധയാ സ്വീകരിക്കാൻ ആളുകളെ പ്രോത്സാഹിപ്പിക്കുന്നതിനായി , ഇന്ത്യാ ഗവൺമെന്റ് കാലാകാലങ്ങളിൽ നിശ്ചയിച്ചിട്ടുള്ള പാറ്റേൺ അനുസരിച്ച് വേതന നഷ്ടത്തിനുള്ള നഷ്ടപരിഹാരം ഗുണഭോക്താക്കൾക്ക് നൽകുന്നുണ്ട്.
വന്ധ്യംകരണത്തിന്റെ മരണം, സങ്കീർണതകൾ, പരാജയം എന്നിവയും ശസ്ത്രക്രിയാ വിദഗ്ധരുടെ നഷ്ടപരിഹാര പരിരക്ഷയും പരിരക്ഷിക്കുന്നതിന് ഇന്ത്യാ ഗവൺമെന്റ് ഒരു ഇൻഷുറൻസ് പദ്ധതി ആരംഭിച്ചിട്ടുണ്ട്.
ഗവൺമെന്റ് ഓഫ് ഇന്ത്യയും ഓറിയന്റൽ ഇൻഷുറൻസ് കമ്പനി ലിമിറ്റഡും ഒരു കരാർ ഒപ്പിട്ടു, ഒഡീഷ സംസ്ഥാനത്തെ എല്ലാ ജില്ലകളിലും 2005 നവംബർ മുതൽ പദ്ധതി നടപ്പിലാക്കി.
ഈ പദ്ധതി 2011 നവംബർ 9-ന് നിർത്തി.
ഈ പദ്ധതി അവസാനിച്ചപ്പോഴേക്കും 6,02,336 പേർക്ക് വിവിധ സൗകര്യങ്ങൾ ലഭ്യമാക്കാൻ സഹായകമായിരുന്നു.
സൗകര്യങ്ങൾ നൽകിയത് പുരയിടം ഭൂമി നൽകി വീട് നിർമിക്കാൻ അഞ്ച് ശതമാനം ധനസഹായം താഴ്ന്ന, ഇടത്തരം വരുമാന വിഭാഗത്തിൽപ്പെട്ടവർക്ക് ഭവനവായ്പയിൽ 5 ശതമാനം സംവരണം സാങ്കേതിക വിദ്യാഭ്യാസ സ്ഥാപനങ്ങളിൽ അവരുടെ മക്കൾക്ക് സംവരണം റഫറൻസുകൾ ↑ {{ cite news }} : Empty citation ( help )
ഒഡീസ്സി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Odyssey_(disambiguation)
ഒഡീസ്സി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഒഡീസ്സി (നൃത്തം) - എന്ന നൃത്തരൂപം ഒഡീസ്സി (മഹാകാവ്യം) - ഹോമർ രചിച്ച മഹാകാവ്യം.
ഒഡെറ ഒലിവിയ ഒർജി ഇംഗ്ലീഷ് വിലാസം https://ml.wikipedia.org/wiki/Odera_Olivia_Orji
ഒരു നൈജീരിയൻ നടിയും ചലച്ചിത്ര സംവിധായികയും ചലച്ചിത്ര നിർമ്മാതാവുമാണ് ഒഡേര ഒലിവിയ ഒർജി (ജനനം ഒലിവിയ ചിദേര ഓർജി) .
അനമ്പ്ര സംസ്ഥാനത്തെ ഇഹിയാലയിലാണ് ഒഡെറ ജനിച്ചത്.
എന്നാൽ വളർന്നത് എനുഗു സംസ്ഥാനത്തിന്റെ തെക്ക്-കിഴക്കൻ നൈജീരിയയിലെ എനുഗു എന്ന നഗരത്തിലാണ്.
ചിയാസോ നഴ്‌സറിയിലും പ്രൈമറി സ്‌കൂളിലും പ്രാഥമിക വിദ്യാഭ്യാസവും കമാൻഡ് ഡേ സെക്കൻഡറി സ്‌കൂളിൽ സെക്കൻഡറി സ്കൂൾ വിദ്യാഭ്യാസവും പൂർത്തിയാക്കി.
നൈജീരിയ യൂണിവേഴ്സിറ്റിയിൽ നിന്ന് ബിരുദം നേടിയ ശേഷം തിയേറ്ററിലും ഫിലിം സ്റ്റഡീസിലും അവർ ബിരുദം നേടിയിട്ടുണ്ട്.
2012 ലെ "ലാസ്റ്റ് ഫ്ലൈറ്റ് ടു അബുജ" എന്ന സിനിമയിൽ അഭിനയിച്ചതിന് ശേഷമാണ് ഒഡെറ ഒലിവിയ ഓർജിയുടെ അഭിനയ ജീവിതം ആരംഭിച്ചത്.
MNET ആഫ്രിക്ക ടെലിവിഷൻ പരമ്പരയായ ജെമേജിയിൽ "പീസ്" എന്ന കഥാപാത്രമായി അഭിനയിച്ചതിന് ശേഷമാണ് അവരുടെ കരിയർ ശ്രദ്ധാകേന്ദ്രമായത്.
ഒബ്‌സഷൻ, ദ ഫാദർ, ബ്ലൂ, ഫിഫ്റ്റി, കായൻമാതാ, ബെഡ്‌റൂം പോയിന്റ്‌സ്, ജസ്റ്റ് എ ഫ്ലിംഗ് എന്നിവയുൾപ്പെടെ നിരവധി സിനിമകളിലും അവർ അഭിനയിച്ചിട്ടുണ്ട്.
2018-ൽ, മൗലി ഗവോറിനൊപ്പം ഒരു സിനിമയിലെ മികച്ച ചുംബനത്തിനുള്ള നോളിവുഡ് അവാർഡിന് അവർ നോമിനേറ്റ് ചെയ്യപ്പെട്ടു.
മറ്റ് തൊഴിൽ മേഖലകൾ
ഒലീവിയ യുറീക്ക മീഡിയ സർവീസസിൽ മീഡിയയും ക്രിയേറ്റീവ് അസോസിയേറ്റ് ആയും മൈൻഡ് വർക്ക്സ് സ്റ്റോറി കൺസൾട്ടൻസി ആൻഡ് പ്രൊഡക്ഷൻസ് അസിസ്റ്റന്റ് ഡയറക്ടറായും പ്രവർത്തിക്കുന്നു.
അവാർഡുകളും നാമനിർദ്ദേശങ്ങളും Year Event Prize Recipient Result 2018 Best of Nollywood Awards Revelation of the Year (FEMALE) Herself നാമനിർദ്ദേശം 2018 Best of Nollywood Awards Best Kiss in a movie Herself വിജയിച്ചു 2019 Africa Movie Academy Awards Best Actress in a Supporting Role Self നാമനിർദ്ദേശം 2019 Abuja International Film Festival First-Time Director (The History of Chicken) Self നാമനിർദ്ദേശം 2019 City People Movie Awards Most Promising Actress of the Year (English) Self വിജയിച്ചു അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Odera Olivia Orji
ഒഡീസ്സസ് ഇംഗ്ലീഷ് വിലാസം https://ml.wikipedia.org/wiki/Odysseus
ഒഡീസ്സസ് ഹോമറുടെ ഇതിഹാസ കാവ്യമായ ഒഡീസിയിലെ കേന്ദ്രകഥാപാത്രമാണ്.
ഇലിയഡിലും ഈ കഥാപാത്രത്തിന് വലിയ പ്രാധാന്യമുണ്ട്.
ഒഡീസസ്സ്.
ഒഡീസ്യസ്, ഒഡീസസ്സ്,   ( / oʊ ˈ d ɪ s i ə s , oʊ ˈ d ɪ s juː s / ; ഗ്രീക്ക് : Ὀδυσσεύς [odysˈsews] ), യൂളിസിസ്സ് Ulysses ( US : / juː ˈ l ɪ s iː z / , UK : / ˈ juː l ɪ s iː z / ; Ulyssēs, Ulixēs code: lat promoted to code: la ).
എന്നിങ്ങനെ പേരിന്  ഉച്ചാരണഭേദങ്ങളുണ്ട്.
ഹോമറുടെ ഒഡീസ്സസ്
ലർറ്റേസിന്റെയും ആന്റിക്ലിയയുടേയും മകനും ഇഥക്ക എന്ന നാട്ടുരാജ്യത്തിന്റെ രാജാവും പെനിലോപ്പിന്റെ ഭർത്താവും ടെലെമാച്ചസിന്റെ പിതാവുമായാണ് ഹോമർ  കഥാപുരുഷനെ പരിചയപ്പെടുത്തുന്നത് .
ബുദ്ധിയും കൗശലവും കൊണ്ട് പ്രതിബന്ധങ്ങൾ മറികടക്കുന്നതിൽ സമർഥനായിട്ടാണ് കഥകളിൽ  ഒഡീസ്സസ് ചിത്രീകരിക്കപ്പെട്ടിട്ടുള്ളത്.
പത്തു വർഷം നീണ്ടു നിന്ന ട്രോജൻ യുദ്ധം അവസാനഘട്ടത്തിലെത്തി നില്ക്കുന്നിടത്തു നിന്ന് ആരംഭിക്കുന്ന ഇലിയഡ്  ഹെക്റ്ററുടെ ശവദാഹത്തോടെ   അവസാനിക്കുന്നു .
ട്രോജൻ യുദ്ധത്തിൽ ഗ്രീക്കുപട വിജയിച്ചെങ്കിലും അഥീനയുടേയും പൊസൈഡോണിന്റേയും ശാപത്തിനു വിധേയനായി സ്വദേശത്തെത്താൻ  ആകാതെ വീണ്ടും  പത്തു വർഷക്കാലം കടലിലും കരയിലുമായി അലഞ്ഞു തിരിയേണ്ടി വന്ന ഒഡീസ്സസിന്റെ വീരകഥകളാണ് ഒഡീസ്സിയിലെ ഇതിവൃത്തം.
ഒഡീസ്സി എന്ന പദത്തിന് പാശ്ചാത്യഭാഷകളിൽ സാഹസികയാത്ര എന്നാണ് വിവക്ഷ.
പിന്നീടു വന്ന ഗ്രീക്ക്-ലാറ്റിൻ കവികളും  നാടകകൃത്തുക്കളും  ഇലിയഡിലേയും ഒഡീസ്സിയിലേയും ഇതിവൃത്തങ്ങളെ ആധാരമാക്കി ഒട്ടനേകം കൃതികൾ രചിച്ചു.
രചയിതാവിന്റെ ഭാവനാവിലാസമനുസരിച്ച്  പ്രമേയത്തിൽ വൈവിധ്യങ്ങളുണ്ടായി, ഒഡീസ്സസ്  വീരസാഹസികനായും, ബുദ്ധികൂർമ്മതയുള്ളവനായും കൗശലക്കാരനായും നിർദ്ദയനായും, ചതിയനായും  സ്ത്രീലോലുപനായുമൊക്കെ ചിത്രീകരിക്കപ്പെട്ടു.
യുദ്ധത്തിനു മുമ്പ്
ഹെലെന്റെ വിവാഹാർഥികളിൽ ഒരാളായിരുന്നു ഒഡീസ്സസ്.
വിവാഹശേഷവും  അതിസുന്ദരിയായ ഹെലനെ ബലം പ്രയോഗിച്ചു സ്വന്തമാക്കാൻ ആരെങ്കിലും ശ്രമിച്ചേക്കുമെന്ന് ഒഡീസ്സസ് അനുമാനിച്ചു.
അതിനാൽ  വരനായി ആരു തെരഞ്ഞെടുക്കപ്പെട്ടാലും പിന്നീടെപ്പോഴെങ്കിലും  ഹെലനെച്ചൊല്ലി എന്തെങ്കിലും അപായമുണ്ടായാൽ മറ്റു വിവാഹാർഥികൾ അയാളെ മുഴുമനസ്സോടെ സഹായിക്കുമെന്ന ഉടമ്പടി തയ്യാറാക്കിയത് ഒഡീസ്സസായിരുന്നത്രെ .
മെനിലോസ് വരനായി അംഗീകരിക്കപ്പെട്ടു, ഉടമ്പടിയും പ്രാബല്യത്തിൽ വന്നു.
ഒഡീസ്സസ് പെനിലോപ്പുമൊത്ത് സമാധാനജീവിതം നയിച്ചുകൊണ്ടിരിക്കേയാണ് ഹെലൻ അപഹരിക്കപ്പെടുകയോ അതോ അവൾ സ്വമേധയാ പാരിസിനൊപ്പം ട്രോയിയിലേക്കു പോവുകയോ ഉണ്ടായത്.
ഉടമ്പടി പ്രകാരം, ഹെലനെ വീണ്ടെടുക്കാനായി  വിവാഹാർഥികളായെത്തിയ  എല്ലാ രാജാക്കന്മാരും  മെനിലോസിന്റെ സഹായത്തിനെത്തേണ്ടിയിരുന്നു.
ചിത്തഭ്രമം
ഒഡീസ്സിസിന് ട്രോജൻ യുദ്ധത്തിൽ പങ്കെടുക്കാൻ ഒട്ടും താത്പര്യമില്ലായിരുന്നു.
അതിനാൽ ഭ്രാന്തനാണെന്നു അഭിനയിച്ചു ഫലിപ്പിക്കാൻ ശ്രമിച്ചു.
, സേനയിൽ അംഗമാകാനുള്ള ദൌത്യവുമായെത്തിയ ദൂതൻ കണ്ടെത്ത് കൃഷിയിടങ്ങളിൽ ഉപ്പു വിതച്ച് ഉഴുതുമറിക്കുന്ന ഒഡീസ്സസിനേയാണ്.
പാലിമെഡേസ് എന്ന  ദൂതനും കൌശലക്കാരനായിരുന്നു.
കലപ്പക്കുമുന്നിൽ ഒഡീസ്സസിന്റെ  കൈക്കുഞ്ഞിനെ കിടത്തി.
തത്ക്ഷണം ഒഡീസസ്സ് കലപ്പ മാറ്റി .
അതല്ല, പാലിമെഡേസ് വാളൂരി കുഞ്ഞിനെ കൊലപ്പെടുത്താൻ ശ്രമിക്കുകയാണുണ്ടായതെന്നും പറയുന്നു.
എന്തായാലും ഒഡീസ്സസ് തനിക്കു ബുദ്ധിഭ്രമം ഇല്ലെന്നു തെളിയിച്ചു.
തന്റെ  കാപട്യം വെളിച്ചത്താക്കിയതിന് ഒഡീസ്സസിന് പാലിമെഡേസിനോടു വൈരമുണ്ടായി.
അക്കിലിസിനെ തേടി
ട്രോജൻ യുദ്ധത്തിൽ തന്റെ പുത്രൻ അക്കിലസിനു ദുരന്തമായിരിക്കും ഫലം എന്നു മുൻകൂട്ടിക്കണ്ട തെറ്റിസ് അവനെ  സ്ത്രീവേഷത്തിൽ മറ്റൊരിടത്ത് ഒളിവിൽ പാർപ്പിച്ചു.
വീരനായ അക്കിലസില്ലാതെ ഗ്രീക്കു പടക്ക് ജയം അസാധ്യമായിരുന്നു.
അക്കിലസിനെ തെരഞ്ഞു കണ്ടു പിടിക്കാൻ ഒഡീസ്സസ് നിയുക്തനായി.
ലൈക്കോമീഡസ് രാജാവിന്റെ അന്തഃപുരത്തിലാണ് അക്കിലസിന്റെ വാസം എന്നു മണത്തെടുത്ത ഒഡീസ്സസ്, ഒരു നാടോടി വാണിഭക്കാരന്റെ വേഷത്തിൽ പട്ടും ആഭരണങ്ങളുമായി അവിടെയെത്തി.
ഒരു ഭാണ്ഡത്തിൽ അതിവിശിഷ്ടമായ ആയുധക്കോപ്പുകളും ഉണ്ടായിരുന്നു.
സ്ത്രീവേഷധാരിയായിരുന്ന അക്കിലസിന്റെ കൗതുകം ആയുധങ്ങളിൽ മാത്രം ഒതുങ്ങിനിന്നു.
ഒഡീസ്സസ് അനായാസേന അക്കിലസിനെ തിരിച്ചറിയുകയും കൂടെ കൂട്ടിക്കൊണ്ടു പോവുകയും ചെയ്തു.
യുദ്ധരംഗത്ത് പലഘട്ടങ്ങളിലും ഒഡീസ്സസ് ഗ്രീക്കു പടക്ക് പ്രായോഗികമായ ഉപദേശങ്ങൾ നല്കിയതായി ഇലിയഡിൽ പലയിടത്തും പറയുന്നു.
ട്രോജൻ സൈന്യത്തിന്റെ രഹസ്യങ്ങൾ ചോർത്തിയെടുക്കാൻ  ശ്രമിച്ചതും , യുദ്ധക്കളത്തിൽ അതിവേഗം മുന്നേറിക്കൊണ്ടിരുന്ന ഹെക്റ്ററെ ഒറ്റക്കും കൂട്ടായും  ഒഡീസ്സസ് നേരിട്ടു അഗമെംനണോടു പിണങ്ങി അക്കിലിസ് യുദ്ധത്തിൽ നിന്നു പിന്മാറിയപ്പോൾ അനുരഞ്ജനത്തിനു ശ്രമിച്ചവരിൽ ഒഡീസ്സസും ഉണ്ടായിരുന്നു .
യുദ്ധം അവസാനിക്കാനുള്ള ലക്ഷണമില്ലെന്നു കണ്ട അഗമെമനൺ പിൻവാങ്ങാൻ തയ്യാറായപ്പോൾ തടുത്തു നിറുത്തിയത് ഒഡീസ്സസായിരുന്നു.
പാലിമെഡേസിനോടുള്ള പകപോക്കൽ
ഒഡീസ്സസ് പാലിമെഡിസിനുമേൽ വ്യാജാരോപണങ്ങൾ ചുമത്തിയെന്നും അഗമെംനണിന്റെ ഉത്തരവു പ്രകാരം , പാലിമെഡേസ് കല്ലെറിഞ്ഞു കൊല്ലപ്പെട്ടു.
, അതല്ല, നിധികുംഭം ഉണ്ടെന്നു തെറ്റിധരിപ്പിച്ച്, ഒഡീസ്സസ് പാലിമെഡേസിനെ ഒരു പൊട്ടക്കിണറ്റിൽ ഇറങ്ങാൻ നിർബന്ധിതനാക്കിയെന്നും എന്നിട്ട് പാറക്കല്ലെറിഞ്ഞു കൊന്നതാണെന്നും കഥയുണ്ട്.
എന്നാൽ ഈ പരാമർശങ്ങൾ  ഇലിയഡിൽ ഇല്ല.
അക്കിലിസിന്റെ പടച്ചട്ട
അക്കിലിസിന്റെ മരണശേഷം അയാളുടെ മികവുറ്റ പടച്ചട്ടയും ആയുധങ്ങളും ആർക്കെന്ന് തീരുമാനിക്കേണ്ടിയരുന്നു.
ഒഡീസ്സസ്സും അജാക്സുമാണ് ഏറ്റവും യോഗ്യതയുള്ളവർ എന്ന്  പൊതുവായി തീരുമാനം രഹസ്യവോട്ടിനിട്ടപ്പോൾ , വിജയിച്ചത് ഒഡീസ്സസായിരുന്നു.
പിന്നീട് അക്കിലിസിന്റെ പുത്രൻ നിയോടോളമസ് യുദ്ധരംഗത്തെത്തിയപ്പോൾ, ഒഡീസ്സിയസ് അവ നിയോടോളമസിനു കൈമാറി.
വിഗ്രഹമോഷണം
അഥീനയുടെ ദിവ്യവിഗ്രഹം ട്രോയ് നഗരാതിർത്തിക്കുള്ളിൽ ഉള്ളിടത്തോളം കാലം ട്രോജന്മാരെ തോല്പിക്കാനാവില്ലെന്നറിഞ്ഞ ഗ്രീക്കുസൈന്യം വിഗ്രഹമോഷണത്തിനുള്ള പദ്ധതിയിട്ടു.
രാത്രിയുടെ മറവിൽ ഒഡീസ്സസും നഗരപ്രാകാരം ചാടിക്കടന്ന് വിഗ്രഹം മോഷ്ടിച്ചു കൊണ്ടു വന്നു.
, യുദ്ധാവസാനം: ട്രോജൻ കുതിര
പത്തു വർഷം നീണ്ടു നിന്ന യുദ്ധം അവസാനിക്കുന്ന മട്ടില്ലെന്നു കണ്ടപ്പോൾ അതിനൊരു പരിഹാരം നിർദ്ദേശിച്ചതും ഒഡീസ്സസാണ്.
ഭീമാകാരമായ മരക്കുതിര പണി ചെയ്യിപ്പിച്ച്   അതിനകത്ത് താനടക്കം സകല ഗ്രീക്കു സൈനികരേയും  ഒളിപ്പിച്ചിരുത്താനും, ട്രോജന്മാരെ വിശ്വാസയോഗ്യമായ കള്ളക്കഥ പറഞ്ഞു ധരിപ്പിച്ച് കുതിരയെ നഗരത്തിനുള്ളിൽത്തന്നെ പ്രതിഷ്ഠിക്കാനായി ഒറ്റയൊരു ഗ്രീക്കു ഭടനെ പുറത്തു നിറുത്താനുമുള്ള സൂക്ഷ്മവും സങ്കീർണവുമായ പദ്ധതി ഒഡീസ്സസ്  ആസൂത്രണം ചെയ്തു അതു സഫലമായി, ഗ്രീക്കുകാർ വിജയിക്കുകയും ചെയ്തു.
യുദ്ധമുതലിനോടൊപ്പം രാജവനിതകളേയും വിജയികൾ പങ്കിട്ടെടുത്തു.
രാജമാതാവ് ഹെകൂബ അങ്ങനെ ഒഡീസ്സസിന് ദാസിയായി ലഭിച്ചു , യുദ്ധാനന്തരം: ഒഡീസി
വിജയോന്മാദത്തിൽ ഗ്രീക്കുസൈന്യം  അനേകം പാതകങ്ങൾ ചെയുകൂട്ടുകയും ദൈവങ്ങളെ തീർത്തും വിസ്മരിക്കുകയും ചെയ്തു.
കുപിതരായ അഥീനയും പൊസൈഡോണും പകവീട്ടാൻ നിശ്ചയിച്ചു.
അവരിരുവരും ചേർന്ന്  ഗ്രീക്കു സൈന്യത്തിന്റെ സ്വദേശത്തേക്കുള്ള മടക്കയാത്ര ദുഷ്കരമാക്കി.
മെനിലോസും ഹെലനും വലിയ ക്ഷതമൊന്നും കൂടാതെ മൈസിനേയിൽ തിരിച്ചത്തി.
ഒട്ടനേകം വീരന്മാർ അകാലമൃത്യുവിനും അപമൃത്യുവിനും ഇരയായി.
അഗമെമ്നൺ കസ്സാൻഡ്രയോടൊപ്പം ഗ്രീസിൽ തിരിച്ചത്തിയെങ്കിലും രാജകൊട്ടാരത്തിനകത്ത് മരണം അയാളെ കാത്തു നിന്നു.
ഒഡീസ്സസിന് വീണ്ടും പത്തു വർഷത്തേക്ക് വീടണയാനായില്ല.
ആ പത്തു വർഷക്കാലം ഒഡീസ്സസിന് അഭിമുഖീകരിക്കേണ്ടിവന്ന പ്രതിസന്ധികളുടേയും അവയൊക്കെ ബുദ്ധിയും കൗശലവുമുപയോഗിച്ച് എങ്ങനെ തരണം ചെയ്തു എന്നതിന്റേയും വിവരണമാണ് ഹോമർ ഒഡീസിയിൽ നല്കുന്നത്.
ഒഡീസ്സസിന്റെ സാഹസികയാത്ര- അനേകം അനുമാനങ്ങളിലൊന്ന് താമരദ്വീപിൽ
ഒഡീസ്സസും സംഘവും കയറിയ കപ്പൽ ട്രോയിൽ നിന്നു പുറപ്പെട്ട് ഒമ്പതു ദിവസം ദിക്കറിയാതെ പുറംകടലിൽ പെട്ടുഴറി.
ഒടുവിൽ കപ്പൽ ഒരു ദ്വീപിൽ ചെന്നടിഞ്ഞു.
മധു നിറഞ്ഞ പുക്കൾ മാത്രം ഭക്ഷിക്കുന്ന ഒരു പ്രത്യേകതരം ജനതയായിരുന്നു അവിടെ നിവസിച്ചിരുന്നത്.
വിശപ്പും ക്ഷീണവും കൊണ്ട് വിവശരായ യാത്രികരിൽ ചിലർ  തദ്ദേശികളുടെ ആതിഥ്യം സ്വികരിച്ച് പുഷ്പഭക്ഷണം ആഹരിച്ചു.
അതോടെ അവർ മോഹവലയത്തിൽ അകപ്പെട്ടു.
താമരദ്വീപിൽ നിന്ന് യാത്ര തുടരേണമെന്ന ചിന്തയേ ഇല്ലാതായി.
വളരെ ബുദ്ധിമുട്ടിയാണ് ഒഡീസ്സസ് അവരേയും  കപ്പലിലേറ്റി യാത്ര തുടർന്നത്.
സൈാക്ലോപ്സിന്റെ ഗുഹയിൽ
ഒഡീസ്സസും സംഘവും അടുത്തതായി നങ്കുരമിട്ട ദ്വീപ് ഭീകരരൂപിയായ സൈക്ലോപ്സിന്റേതായിരുന്നു .
പക്ഷെ അതേക്കുറിച്ച് അവർ അജ്ഞരായിരുന്നു.
ജനവാസമുണ്ടെന്നു തോന്നിച്ച ഗുഹക്കകത്തേക്ക് ഒഡീസ്സസ് ഏതാനും അനുചരന്മാരോടൊപ്പം പ്രവേശിച്ചു.
ഗുഹക്കകത്ത് ആരുമുണ്ടായിരുന്നില്ലെങ്കിലും ഭക്ഷ്യപേയങ്ങൾ സമൃദ്ധമായിരുന്നു.
ഗൃഹനാഥനെ കാത്തിരിക്കാതെ നുഴഞ്ഞുകയറ്റക്കാർ ആവശ്യത്തിനെടുത്ത് വിശപ്പു മാറ്റി.
ഇരുട്ടു വീഴാൻ തുടങ്ങിയപ്പോൾ ആട്ടിൻ പറ്റങ്ങളേയും തെളിച്ചുകൊണ്ട് ഗുഹക്കകത്തെത്തിയ സൈക്ലോപ്സ് വിരുന്നുകാരെക്കണ്ട് ക്രുദ്ധനായി.
ഭീമാകാരമായ പാറക്കല്ലുകൊണ്ട് ഗുഹാമുഖം അടച്ചു.
വിരുന്നുകാർ തടവുകാരായി.
അവരിലൊരാളെ  ഉടൻതന്നെ സൈക്ലോപ്സ് കൊന്നുതിന്നുകയും ചെയ്തു.
തുടർന്നുള്ള ദിവസങ്ങളിൽ ഓരോരുത്തരോയായി കൊന്നു തിന്നാനായിരുന്നു സൈക്ലോപ്സിന്റെ പ്ലാൻ.
ഗുഹക്കകത്ത് നിന്ന്  നിന്ന് രക്ഷപ്പെടാനായി ഒഡീസ്സസ് പദ്ധതിയിട്ടു.
ദിനസങ്ങളോളം മെനക്കെട്ട്  പായ്മരത്തോളം വലിപ്പമുള്ള ഒരു വലിയ മുളന്തടിയുടെ ഒരറ്റം
സൂചിമുനയോളം കൂർപ്പിച്ചെടുത്തു.
ഒരു രാത്രിയിൽ സൈക്ലോപ്സിനെ തന്ത്രപൂർവം അത്യന്തം വീര്യമുള്ള വീഞ്ഞു കുടിപ്പിച്ച് മത്തനാക്കിയശേഷം സൂചി  കണ്ണിൽ കുത്തിക്കയറ്റി.
വേദനകൊണ്ടു പുളഞ്ഞ സൈക്ലോപ്സ് ഗുഹാമുഖം തുറന്നെങ്കിലും ആട്ടിൻ പറ്റങ്ങളേയല്ലാതെ മനുഷ്യരെ ആരേയും പുറത്തു കടക്കാനനുവദിക്കാതെ ഗുഹാമുഖത്തു തന്നെ ഇരിപ്പായി.
ഒഡീസ്സസും  കൂട്ടരും  മുട്ടനാടുകളുടെ വയറ്റു പൊത്തിപ്പിടിച്ചു തൂങ്ങിക്കിടന്ന് ഗുഹയിൽ നിന്നു രക്ഷപ്പെട്ടെന്നു കഥ.
ഗുഹയിൽനിന്നു രക്ഷപ്പെടാനായെങ്കിലും, ദുർവിധിയിൽനിന്നു രക്ഷകിട്ടിയില്ല.
സൈക്ലോപ്സിന്റെ പിതാവായിരുന്ന പൊസൈഡൺ പകരം വീട്ടി.
കടൽ പ്രക്ഷുബ്ധമായി.
ഒഡീസ്സസും സംഘവും വീണ്ടും ദുരിതത്തിലായി.
എയോലോസിന്റെ ദ്വീപിൽ
കപ്പൽ പിന്നീടു ചെന്നടിഞ്ഞത്  എയോലോസിന്റെ ദ്വീപിലായിരുന്നു.
ഭൂലോകത്തിലാകമാനം വീശിയടിക്കുന്ന കാറ്റുകളുടെ ചുമതല എയോലോസിനേയാണ് സ്യൂസ് ഏല്പിച്ചിരുന്നത്.
കാറ്റുകളെ  ഇഷ്ടാനുസാരം ചലിപ്പിക്കാനുള്ള ശക്തി എയോലോസിനുണ്ടായിരുന്നു.
എയോലോസ് ഒഡീസ്സസിനേയും അനുചരരേയും സന്തോഷപൂർവം സ്വീകരിച്ചു.
വിടപറയാൻ നേരത്ത്  ഭദ്രമായി കെട്ടിയുറപ്പിച്ച ഒരു തോൽകിഴി ഒഡീസ്സസിനു നല്കി- ഇതൊരിക്കലും അഴിക്കരുതെന്ന നിർദ്ദേശത്തോടെ.
ഒഡീസ്സസിന്റെ തുടർന്നുള്ള സമുദ്രയാത്രക്ക് വിനാശകരമായേക്കാവുന്ന സകലമാന കൊടുങ്കാറ്റുകളേയും പുറത്തു കടക്കാനാവാത്ത വിധം അതിനകത്ത് തളച്ചിട്ടിരുന്നു.
അതിനകത്ത് സ്വർണനാണയങ്ങളായിരിക്കുമെന്നു കരുതി, അനുചരിൽ ചിലർചേർന്ന് കെട്ടഴിച്ചു.
തുടർന്നുണ്ടായ കൊടുങ്കാറ്റും ചുഴലിയും  അവരെ മരണത്തോളമെത്തിച്ചു.
ദിവസങ്ങളോളം നീണ്ടുനിന്ന  കൊടുങ്കാറ്റ് ഒട്ടൊന്നു ശമിച്ചപ്പോൾ അവർ എത്തിപ്പെട്ടത് ലെസ്റ്റ്രിഗോണുകളുടെ നാട്ടിലായിരുന്നു.
ലെസ്റ്റ്രിഗോണുകളുടെ ദ്വീപിൽ
ലെസ്റ്റ്രിഗോണുകൾ നരഭോജികളും അതികായന്മാരുമായിരുന്നു.
തീരത്തണഞ്ഞ കപ്പലുകളൊന്നൊന്നായി തല്ലിത്തകർത്ത് യാത്രക്കാരെ ഭക്ഷിക്കാൻ  തുടങ്ങിയ  അവരിൽ നിന്നും ഒഡീസ്സസിന്റെ കപ്പലിനു മാത്രമേ രക്ഷപ്പെടാനായുള്ളു.
കാറ്റും ഒഴുക്കും അവരെ ചെന്നെത്തിച്ചത്  അയിയ(ഈയീ, എയീ എന്നും പറയാറുണ്ട്.)ദ്വീപിലേക്കായിരുന്നു.
സെർസിയുടെ പിടിയിൽ
അയിയ ദ്വീപിന്റെ ഉടമ  അതി സുന്ദരിയും  മഹേന്ദ്രജാലക്കാരിയുമായ സെർസി ആയിരുന്നു.
ഇക്കാര്യം ഒഡീസ്സസിനും അനുചരർക്കും അറിയില്ലായിരുന്നു.
ഒഡീസ്സസിനേയും കൂട്ടരേയും സിർസി വീട്ടിലേക്കു ക്ഷണിച്ചു.
ക്ഷണം സ്വീകരിക്കുംമുമ്പ് വിവരങ്ങളൊക്കെ വിശദമായി അറിഞ്ഞു വരാനായി ഒഡീസ്സസ് സംഘത്തിലെ ചെലരെ അയച്ചു.
തന്നെ സമീപിച്ച പുരുഷന്മാരേയെല്ലാം  മൃഗങ്ങളാക്കി മാറ്റുക അവളുടെ ക്രൂരവിനോദമാണെന്നറിഞ്ഞ ഒഡീസ്സസ് രക്ഷപ്പെടാനുള്ള മാർഗങ്ങൾ ആരാഞ്ഞു.
, ഹെർമിസ് ദേവൻ ഒരു ഗ്രാമീണയുവാവിന്റെ വേഷത്തിൽ വന്ന് ഒഡീസ്സസിന്  പച്ചിലമരുന്നുകളെപ്പറ്റിയുള്ള അറിവു നല്കി.
ആ പച്ചിലക്കൂട്ടിന് സിർസിയുടെ  മന്ത്രവാദത്തെ ചെറുത്തു നില്കാകനുള്ള ശക്തിയുണ്ടെന്ന് യുവാവ് പറഞ്ഞു.
മരുന്നു സേവിച്ചശേഷം സിർസിയുടെ വീട്ടിലെത്തിയ ഒഡീസ്സസിനെ രൂപാന്തരപ്പെടുത്താൻ സിർസിക്കു കഴിഞ്ഞില്ല.
സിർസി ഒഡീസ്സസിന്റെ ആരാധകയായി, അയാൾക്കു വേണ്ടി എന്തും ചെയ്യാൻ സന്നദ്ധയായി.
ഒഡീസ്സസും കൂട്ടരും ഏതാണ്ട് ഒരു വർഷത്തോളം അവിടെ അതിഥികളായി താമസിച്ചു.
വിട പറയാൻ നേരമായപ്പോൾ വഴിമധ്യേ നേരിടേണ്ടി വന്നേക്കാവുന്ന അപകടങ്ങളെക്കുറിച്ചു സൂചിപ്പിച്ചു,  അവ മറികടക്കാനുള്ള ഉപായങ്ങളും നിർദ്ദേശിച്ചു.
കൂടുതൽ അറിയാനായി  ഒഡീസ്സസ് പാതാളലോകത്തു ചെന്ന് ടൈരെസിയ്സിന്റെ പ്രേതാത്മാവുമായി കൂടിക്കാഴ്ച നടത്തണമെന്നും ഉപദേശിച്ചു.
പരേതനായ ടൈറെസിയസ് ഥീബസിലെ പുരോഹിതനായിരുന്നു.
അയാൾക്ക് ഭാവി പ്രവചിക്കാനുള്ള സിദ്ധി ഉണ്ടായിരുന്നു.
പ്രേതാത്മാവിനെത്തേടി
പ്രേതാത്മക്കളെ ക്ഷണിച്ചു വരുത്താൻ അവരുടെ രക്തദാഹം ശമിപ്പിക്കേണ്ടിയിരുന്നു.
ഇതിനായി ആടുകളെ കൊന്ന് ഒഡീസ്സസ് ചോരക്കുളം തീർത്തു.
കൊതിമൂത്ത് ഒടിയടുത്ത  മറ്റു പരേതാത്മാക്കളെ തടുത്തു നിർത്തി, ആദ്യത്തെ ഊഴം ടൈറെസിയസിനു നല്കണമെന്നും സിർസി പറഞ്ഞിരുന്നു.
ടൈറെസിയസിന്റെ പ്രേതം പ്രത്യക്ഷപ്പെട്ടു, രക്തപാനം ചെയ്തു.
ഒഡീസ്സസിന്റെ ചോദ്യങ്ങൾക്കു മറുപടിയും നല്കി.
ഇഥക്കയിലെത്താൻ ഒഡീസ്സസിന് സാധിക്കുമെന്നും പക്ഷെ അനുചരർക്ക് അതിനു വിഘ്നം കാണുന്നുണ്ടെന്നും  ടൈറെസിയസ് പ്രവചിച്ചു.
സൂര്യദ്വീപിലെ കാളക്കുട്ടന്മാരെ ഉപദ്രവിക്കാതിരുന്നാൽ  എല്ലാം ശരിയായ പടി നടക്കും.
ടൈറെസിയസിനു ശേഷം രക്തപാനത്തിനായെത്തിയ അനേകം ഗ്രീക്കു യോദ്ധാക്കളെ ഒഡീസ്സസ് കണ്ടു.
ഇവരിൽ അക്കിലസിനും അജാക്സിനുമൊപ്പം അഗമെംനണും ഉണ്ടായിരുന്നു.
സിറേനുകളുടെ ദ്വീപിൽ
വശ്യമധുരമായ ഗാനമുതിർത്ത് കടൽയാത്രികരെ അപകടപ്പെടുത്തിക്കൊല്ലുന്ന സിറേനുകളെപ്പറ്റി സിർസി ഒഡീസ്സസിന് മുന്നറിയിപ്പു നല്കിയരുന്നു.
അനുചരരുടെ ചെവിയി മെഴുക് ഉരുക്കിയൊഴിച്ചും, സ്വയം ബന്ധനസ്ഥനായ നിലയിലും ഒഡീസ്സസ് ഈ അപകടം തരണം ചെയ്തു.
സ്കില്ല-ചാരിബ്ഡിസ് കടലിടുക്കിലൂടെ
മെസ്സീന കടലിടുക്കിന്റെ ഇരുവശത്തുമായി പാർപ്പുറപ്പിച്ചിരുന്ന ഭീകരരാക്ഷസികളായ സ്കില്ലയും ചാരിബ്ഡിസും കടൽയാത്രികരുടെ പേടിസ്വപ്നമായിരുന്നു.
ഒഡീസ്സസിന്റെ കപ്പൽ ഈ അപകടവും തരണം ചെയ്തെങ്കിലും ആൾനാശം സംഭവിച്ചു .
സൂര്യദ്വീപിൽ
ത്രിനാഷ്യ എന്ന സൂര്യദ്വീപിലെത്തിയപ്പോൾ അവിടത്തെ കാളക്കുട്ടന്മാരെ യാതൊരു കാരണവശാലും ഉപദ്രവിക്കരുതെന്ന് ഒഡീസ്സസ് അനുചരർക്ക് പ്രത്യേകം നിർദ്ദേശം നല്കി.
ഈ കാളക്കുട്ടന്മാർ സൂര്യദേവന് ഏറ്റവും പ്രിയപ്പെട്ടവയായിരുന്നു.
എന്നാൽ വിശപ്പു മൂത്ത അനുചരർ ഒഡീസ്സസിന്റെ കണ്ണു വെട്ടിച്ച് ഏതാനും കാളക്കുട്ടികളെ കശാപ്പു ചെയ്തു ഭക്ഷിച്ചു.
അനുചരരേയും കൊണ്ട് രക്ഷപ്പെടാൻ ശ്രമിച്ചെങ്കിലും  ക്രുദ്ധനായ സൂര്യദേവൻ വജ്രായുധം കൊണ്ട് കപ്പൽ തകർത്തു.
ഒഡീസ്സസൊഴികെ ആരും രക്ഷപ്പെട്ടില്ല.
കപ്പലിന്റെ അടിമരം പൊങ്ങു തടിയാക്കി ദിവസങ്ങളോളം ഒഡീസ്സസ് പുറങ്കടലിൽ കഴിച്ചു കൂട്ടി.
ഒടുവിൽ അബോധാവസ്ഥയിൽ ഒജൈജിയാ ദ്വീപിൽ ചെന്നടിഞ്ഞു.
കാലിപ്സോയുടെ തടവുകാരൻ
ഒജൈജിയ ദ്വീപ് ജലദേവതയായിരുന്ന കാലിപ്സോയുടേതായിരുന്നു .
കാലിപ്സോ ഒഡീസ്സസിനെ പരിചരിച്ച് ആരോഗ്യവാനാക്കി.
ഒഡീസ്സസിനോടുള്ള അഭിനിവേശം എല്ലാവിധ സുഖസൗകര്യങ്ങളും ചെയ്തുകൊടുത്തെങ്കിലും  ദ്വീപിൽ നിന്ന് പുറത്തുപോകാൻ അനുവദിച്ചില്ല.
വർഷങ്ങളോളം ഒഡീസ്സസ് ഈ അവസ്ഥയിൽ കഴിച്ചു കൂട്ടി.
പത്തുവർഷക്കാലത്തെ അലച്ചിൽ ഒഡീസ്സസിനു മതിയായ ശിക്ഷയായെന്നും ഇനി എത്രയും വേഗം അയാളെ ഇഥക്കയിലേക്കെത്തിക്കണമെന്നും അഥീന ദേവന്മാരെ അറിയിച്ചു.
സ്യൂസ് സ്വയം ഹെർമിസ് ദേവൻ വഴി  കാലിപ്സോയുടെ മനസ്സു മാറ്റിയെടുക്കുകയും ചെയ്തു.
ഇഥക്കയിലേക്കു യാത്രതിരിക്കാനായി  പുതിയൊരു കപ്പൽ നിർമ്മിക്കാനുള്ള സകലവിധ സഹായങ്ങളും കാലിപ്സോ ചെയ്തു കൊടുത്തു.
പതിനേഴു ദിവസത്തെ യാത്രക്കു ശേഷം ഒഡീസ്സസ് അങ്ങു ദൂരെ കരകണ്ടു.
അത് ഇഥക്കയാവുമെന്ന് ഒഡീസ്സസിന് ഉറപ്പുണ്ടായിരുന്നു.
എന്നാൽ ഒഡീസ്സസിന്റെ കപ്പൽ പൊടുന്നനെ സമുദ്രദേവന്റെ ദൃഷ്ടിയിൽ പെട്ടു.
തന്റെ മകനായ സൈക്ലോപസിനോട് ഒഡീസ്സസ് ചെയ്ത ദ്രോഹം പൊസൈഡോൺ മറന്നിരുന്നില്ല.
സമദ്രം വീണ്ടും ക്ഷോഭിച്ചു.
കപ്പൽ തകർന്നു.
ഒഡീസ്സസ് അശരണനായി ഫേഷ്യൻ ദ്വീപിലടിഞ്ഞു.
ഫേഷ്യൻ ദ്വീപിൽ
തണുപ്പിൽ നിന്നു രക്ഷനേടാനായി  കരിയിലകൾ വാരിപ്പുതച്ച് ഒരു രാത്രി മുഴുവൻ കഴിച്ചു കൂട്ടിയ ഒഡീസ്സസ് പിറ്റേന്ന് അവിചാരിതമായി രാജകുമാരി നോസിക്കയെ കണ്ടുമുട്ടി.
അവളുടെ സഹായത്തോടെ രാജധാനിയിലെത്തി.